Document ID: /roh_data/filtered/fineweb-2-filterrobots_roh.jsonl.gz/42882

Durant la revoluziun industriala en il 19avel tschientaner èn l'Europa e l'America dal Nord sa sviluppadas massivamain. Lur colonias, situadas per gronda part en l'emisfera meridiunala, èn restadas oravant tut agriculas. Enturn la mesadad dal 20avel tschientaner ha la decolonisaziun permess a numerus stadis da sa far independents. Ma lur economias han gì difficultads da s'adattar. Ils pajais sviluppads han emprestà grondas summas da daners als pajais dal sid per permetter a quels da sviluppar lur economias. Ma la crisa da debit ha mussà che blers pajais eran incapabels da restituir quests emprests. Oz è il foss tranter ils pajais ritgs ed ils pajais povers enorm. [Tenor Economia svizra].
(Charta: cflm / CC BY-SA 3.0)